# Adobe Illustrator

### Fra Wikipedia, den frie encyklopædi

Du har nye beskeder (forskel fra næstsidste redigering).

Adobe Illustrator er et vektorbaseret tegneprogram, udviklet af Adobe Systems. Adobe Illustrator blev oprindelig udviklet til Apple MacIntoch I 1986 og blev i 89 skrevet til også at virke på windowsplatform. Programmet bruges sammen med Adobe InDesign og Adobe Photoshop meget i DTPbranchen til alle former for tegninger i blade, bøger, magasiner o.lign.

Grundlæggende arbejdes der med objekter der defineres gennem fyld og omrids. Et dokument kan indeholde et næsten ubegrænset antal objekter af forskellig art, såsom tekst, billede og tegning. Til såvel opsætning som redigering/tilretning findes et væld af hjælperedskaber.

Lige linjer, geometriske figurer og Bezierkurver fremstilles enkelt ved hjælp af programmets menuer og genveje. Alle objekter kan flyttes, scaleres, roteres, spejles, kopieres, strækkes, vrides, grupperes, adskilles, justeres efter hinanden, farvelægges og meget mere. Objekter kan lægges i lag, der kan skjules eller kaldes frem, duplikeres, og tildeles individuelle egenskaber.

Et system af hjælpelinjer, linealer og net kan kaldes frem til præcis placering på arbejdsbordet.

Ud over det findes en række efterbehandlingsmuligheder som blend, 3D, farveforløb, masker, gennemsigtighed samt en lang række effektfiltre.

En lang række skrift typer, herunder PostScript følger med fra starten, og flere kan tilføjes senere. Tekst kan skrives og placeres på flere måder: frit, i tekstbokse, oppfra og ned eller på kurver og cirkler, og kan venstrestilles, højrestilles eller centreres. Endelig kan en række afsnitsformater defineres ligesom automatisk orddeling og stave kontrol forefindes.

Værktøjerne ses på skærmen, bl.a. som paletter, der kan kaldes frem, sammenkobles eller skjules efter behov.

Programmets eget filformat hedder .ai, men det kan importere en række andre filformater, f.eks. PDF, DWG, DXF, JPG, TIFF, BMP, CGM, CDR, EMF og EPS og eksportere til stort set samme formater.

Programmet må siges at være særdeles alsidigt, og har da også kun få begrænsninger. Det kan ikke bruges til fremstilling af egentlige arbejdstegninger som f.eks AutoCad da det ikke arbejder målfast. Desuden kan det, i modsætning til Adobe InDesign, kun håndtere én side i en fil.

Programmet kan købes selvstændigt, men sælges også i programpakke sammen med Adobe PhotoShop, Adobe InDesign m.fl. under navnet Adobe CS/CS2 (Creative Suite)

## [redigér] Oversigt over udgivelser

Version | Platform | Udgivelsesdato | Tilnavn
1.0 | Mac OS | Januar 1987 |
1.1 | Mac OS | Marts 19, 1987 | Inca
2.0 | Windows | Januar 1989 | Pinnacle
88 | Mac OS | Marts 1988 | Picasso
3 | Mac OS, NeXT, andre Unix | Oktober 1990 | Desert Moose
3.5 | Silicon Graphics | 1991 |
4 | Windows | Maj 1992 | Kangaroose
3.5 | Solaris | 1993 |
5 | Mac OS | Juni 1993 | Saturn
5.5 | Mac OS, Solaris | Juni 1994 | Janus
4.1 | Windows | 1995 |
6 | Mac OS | Februar 1996 | Popeye
7 | Mac/Windows | Maj 1997 | Simba
8 | Mac/Windows | September 1998 | Elvis
9 | Mac/Windows | Juni 2000 | Matisse
10 | Mac/Windows | November 2001 | Paloma
CS (11) | Mac/Windows | Oktober 2003 | Pangaea/Sprinkles
CS2 (12) | Mac/Windows | April 27, 2005 | Zodiac
CS3 (13) | Mac/Windows | April 2007 | Jason

| Denne artikel om software er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/d/o/Adobe_Illustrator_1b83.html"

Kategorier: Programmer | Påbegyndte artikler om software

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Español
- Français
- עברית
- Italiano
- 日本語
- 한국어
- Nederlands
- Polski
- Português
- Română
- Русский
- Simple English
- Slovenščina
- Svenska
- ไทย
- Türkçe
- Українська
- 中文
- 古文 / 文言文